Ospeałe

L'Ospeałe (anca Ospedałe) el xe un istitusion par l'asistensa sanitaria in xenere costituia da un grupo de edifisi co un personal spesiałixà chel fa cure e medicaménti par tratar xente (i pasiénti) colpisa da małani gravi. Ai giórni de ancuo i ospeałi i xe de sòłito tirai su e mantegnui da governi, asociasion par schei o miga par schei, conpagnie par sigurar ła sałude, o de carità, anca grasie a donasion. Durante ła storia, parò, i ospeałi i gera spéso organixai e gestidi da órdeni rełigióxi o personagi o cavi generóxi. A ła stésa maniera, i ospeałi de ancuo i xe direti e dotai da xente de profesion come dotori, chirughi, e infermieri, méntre inte ła storia, st'òpwra qua ła gera più fata da móneghi o vołontari. I primi ospeałi i xe nasui drénto ténpli, in Egito, Mexopotamia e Oriénte. Sta roba ła xe da atribuir al fato che spéso i pasiénti i se fidava ai dei par eser guarìi, anca se drénto ai ténpli no ghe gera miga un'organixasion da ospeal e ła medexina ła se fondava su pensieri chei gaveva baxe de rełigion, o anca magia. Ipocrate de Coo el xe stà el primo a darghe qualcosa de sientìfego a ła medexina: łu el pensava che bexognava che eła, come siénsa, ła gavése baxe de oservasion e spiegasion łòxica. Inte i ténpi antighi speso, parò, ła medexina ła xe 'ndada vanti a èser cołigada a ła rełigion. El xe anca grasie a sta roba che inte el consegio de Nicea (325) i ga stabiłì che ła Ceza ła fuse de giuto ai pòari e ai małai: intrà i Cristiani, sto pensièr de far da sustégno el gera xà prexente, basta véder ła paràboła del bon samaritan. A ła fin tuto el ga contribuio a crear łe organixasion ospeałiere monàsteghe, baxe par i ospeałi moderni Posti leto inte el mondo I dati cuà soto metesti i segna el nùmaro de posti leto inte i ospeałi, in referensa a l'ano 2011, stabilia da ła CIA World Factbook e devulgada inte el xenaro del 2012. Ła mostra el nùmaro dei posti leto so miłe abitanti, par ogni stato del mondo: Altri projeti Wikimedia Commons el detien imàjini o altri file so ospeałe Linganbi foresti ospedaleTreccani.it – Enciclopedie on line, Istituto de ła Ençiclopedia Italiana. Alessandro Canezza, OSPEDALE, in Ençiclopedia Italiana, Istituto de ła Ençiclopedia Italiana. ospedaleVocabolario Treccani, Istituto de ła Ençiclopedia Italiana. (IT, DE, FR) Ospeałehls-dhs-dss.ch, Disionàrio stòrego de ła Svìsara. (EN) Pamela C. Fralick, Harold Scarborough e W. Douglas Piercey, hospitalEnçiclopedia Britannica, Encyclopædia Britannica, Inc. (EN) hospitalEnçiclopedia Britannica, Encyclopædia Britannica, Inc. (EN) Opere riguardanti OspeałeOpen Library, Internet Archive. (EN) Ospeałe, in Catholic Encyclopedia, Robert Appleton Company. (EN) OspeałeThe Visual Novel Database.